1. Mihin voi hakea rahoitusta?

Toiminnalla tuetaan ja edistetään sosiaalista osallisuutta, hyvinvointia, opintojensuorittamista, työllistymistä ja työssä pysymistä Joensuun kantakaupungin alueella. Erityisesti toivotaan työllistymisen tukemiseen hakemuksia.

Kantakaupungin muodostavat Hukanhauta, Kanervala, Karsikko, Kissamäki, Kytö, Käpykangas, Linnunlahti, Marjala, Mutala, Niinivaara, Noljakka, Otsola, Penttilä, Rantakylä, Ruutukaava, Törmä, Utra ja Vehkalahti.

Toiminnan sisällön tulee vastata Euroopan sosiaalirahaston Toimintalinja 5, Sosiaalinen osallisuus ja köyhyyden torjunnan kriteereitä. (lisätietoja: www.rakennerahastot.fi)

Rahoitusta voi hakea, joko tapahtumatyyppiseen (rahoitetaan Joensuun KAKE –hankkeesta ostopalveluna) tai pidempikestoiseen kehittämishankkeeseen (rahoitetaan Joensuun KAKE –hankkeesta 17%flatrate -mallina). Tapahtumien tulee olla suuruudeltaan alle 6 000€ ja kehittämishankkeiden alle 35 000€.

Toiminta-aika suunnitellaan hakemuksessa. Toiminnan on päätyttävä kuitenkin viimeistään 30.09.2021.

Hankkeen toiminta ei tule olla ns. toteuttajan normaalitoimintaa.

Kohderyhmänä voivat olla

o henkilöt, joiden sosiaalinen osallisuus on uhatussa asemassa

o henkilöt, jotka tarvitsevat työ- ja toimintakyvyn parantumisen ja sosiaalisen osallisuuden tukemista päästäkseen avoimille työmarkkinoille

o Esimerkkeinä kohderyhmästä: osatyökykyiset, maahanmuuttaneet, ikääntyvät, syrjäytymisuhan alla olevat nuoret (yli 15 v.) ja työikäiset sekä henkilöt, joiden työttömyys on pitkittynyt.

o Kohderyhmää voivat olla myös työllisyys-, sosiaali-, terveys- ja kuntoutuspalvelujen tarjoajat ja toiminnassa mukana olevat työnantajat. Asukasyhdistykset rajatapaus. Toiminta on oltava

vahvasti erityistavoitteen 10.1. mukaista tällöin.

2. Kuka voi hakea rahoitusta?

Hakijan tulee olla joensuulainen rekisteröitynyt kansalaistoimija esim. yhdistys, järjestö, säätiö tai toi-mija, joka rinnastuu toiminnaltaan kolmanteen sektoriin kuten voittoa tavoittelematon osuuskunta

Hakijana voi olla vain yksi kansalaistoimija. Toimijoita voi olla useita ja heidän kaikkien ei tarvitse olla rekisteröityneitä kansalaistoimijoita. Monitoimijuus edellyttää jo hakemusvaiheessa keskinäistä sopi-musta, joissa toimijoiden tehtävät ja vastuut on määritelty. Yhteistyössä käytettävä sopimuspohja on hakulomakkeissa Joensuun KAKE -hankkeen kotisivuilla (www.joensuu.fi/web/kake). Mikäli hankkeelle myönnetään rahoitus, hakija vastaa hankkeen toteutumisesta hyväksytyn hankesuunnitelman mukaisesti.

3. Milloin ja miten rahoitusta voi hakea?

Hakuaika on 16.11. - 30.11.2020. Hakemuksia otetaan vastaan 30.11.2020 klo 16.00 asti.

Kotisivuilta löytyvät Joensuun KAKE –hankkeen hakulomakkeet ([www.joensuu.fi/web/kake/hakuohjeet-ja-lomakkeet](http://www.joensuu.fi/web/kake/hakuohjeet-ja-lomakkeet)) Kehittämishankkeelle ja tapahtumalle on kummallekin oma hakemuslomake.

Hakijan tulee ottaa yhteyttä hankkeen projektipäällikköön ja esitellä hankeidea ennen hakulomakkeen täyttämistä.

Hakulomake tulee täyttää huolellisesti ja kokonaan. Liitteiksi on liitettävä kaikki ohjeissa pyydetyt pakolliset selvitykset (ote yhdistysrekisteristä, yhdistyksen säännöt, verovelkatodistus) sekä yhteistyösopimukset mikäli toimijoita on useita.

Hakemus tulee palauttaa määräaikaan mennessä (30.11.2020 klo 16.00) paperisena osoitteeseen:

Joensuun KAKE 2.0 –hanke / Tiia Turunen

Joensuun pääkirjasto

Koskikatu 25

80100 Joensuu